Lønnebakken skole

Skoleskyss for elever ved Lønnebakken skole

De fleste elever ved Lønnebakken skole bor slik at de har rett til skoleskyss. Skoleskyss betyr da i all hovedsak offentlig transport som, Buss trikk, t-bane. Viser til rundskriv nr. 3/2019. som er klipt inn bakerst i dette brevet. Rundskrivet er i kursiv skrift. Ifølge rundskrivet er det elever med funksjonshemming eller midlertidig skade som har rett til drosje. Et slikt behov må dokumenteres med legeattest. Legeattest må ikke være eldre enn et år.

Skoleskyss må søkes fra foresatte, og det må søke om skoleskyss for hvert skoleår. For kommunale skoler er det ingen søknadsfrist. Du kan søke fortløpende, og vi behandler søknaden innen 3 uker. Når skolen har behandlet søknaden, mottar du et vedtaksbrev. Dersom skolen ikke mottar søknad, vil det ikke bli bestilt skoleskyss. Skolen står for ansvar å bestille tur/reisekort etter fattet vedtak.

**Hvem kan få gratis skoleskyss?**

Elever på barneskole og ungdomsskole som tilhører en av disse gruppene:

* Elever med nedsatt funksjonsevne eller midlertidig skade/sykdom
* Elever som har særlig farlig eller vanskelig skolevei
* Elever i 1. klasse og har mer enn 2 kilometer til skolen
* Elever i 2.–10. klasse og har mer enn 4 kilometer til skolen

**Hva er farlig eller vanskelig skolevei?**

All ferdsel i trafikken medfører en viss fare. For at eleven skal få gratis skyss, må skoleveien være utenom det vanlige risikofylt for eleven.

Når vi vurderer om skoleveien er farlig eller vanskelig, ser vi på tilstanden til skoleveien, trafikkforhold og årstid. Vi bruker for eksempel Vegvesenets oversikt over registrerte ulykker i vurderingen. Elevens alder, kunnskap om trafikkbildet i Oslo og andre særlige forhold knyttet til den enkelte elev spiller også inn.

**Delt bosted?**

Vi vurderer rett til gratis skoleskyss på grunn av lang, farlig eller vanskelig skolevei for hvert av hjemmene.

**Ferie og Aktivitetsskolen (AKS)**

Eleven får gratis skoleskyss bare for de 190 dagene i skoleåret. Drosjetransport til og fra AKS gjelder de dagene eleven får opplæring på skolen. I skolens ferier skal et eventuelt skyssansvar ivaretas av elevens bydel/NAV (TT-ordningen). Det samme gjelder anskaffelse av ledsager for elever med krav om dette i sitt TT-vedtak.

**Hva kan eleven få?**

1. **Reisekort**

Hovedregelen er at elever på kommunale skoler som har rett til gratis skoleskyss, får utdelt av skolen et reisekort med Ruter som varer i et skoleår. Man må regne med å gå til en bussholdeplass eller et møtested for skyss. Ved tap av reisekort; skal det straks meldes fra til skolen, som deaktiverer reisekortet og bestiller nytt.

Reisekort søkes elektronisk her: <http://tjenester.oslo.kommune.no/ekstern/veiledere/datadrevet/#?id=355>

1. **Drosjetransport**

Noen elever kan få drosjetransport. Dette gjelder:

* Elever med nedsatt funksjonsevne eller midlertidig skade/sykdom som ikke kan bruke kollektivtransport.
* Elever på 1. trinn med farlig/vanskelig skolevei som: har lang gangavstand til/fra egnet stoppested, eller må gå langs veier med mer enn 40 km/t fartsgrense uten fortau eller gangvei, eller har mer enn 60 minutters reisetid mellom bosted og skole innenfor Oslo, eller må bytte skyssmidler
* Elever på 2. trinn med farlig/vanskelig skolevei som må bytte skyssmiddel på sterkt trafikkerte og kompliserte holdeplasser (f.eks. Jernbanetorget), eller har lengre total reisetid enn ca. 60 minutter Elever på 3.–10. trinn mer farlig/vanskelig skolevei som har manglende forutsetninger for å håndtere skoleveien.

Send søknaden (vedlegg 1: søknad om skoleskyss) til postmottak@ude.oslo.kommune.no. Merk søknaden med "skoleskyss søknad + skolens navn" i emnefeltet.

Hvis eleven har midlertidig skade/sykdom eller funksjonshemming, må du dokumentere behovet for drosje med legeattest eller lignede. Dokumentasjon som inneholder personsensitive opplysninger, sender du i posten eller overleverer til skolen. Når eleven får innvilget drosjetransport, er det skolen som bestiller turer. Alle endringer og avbestillinger skal gå via elevens kontaktlærer.

Vedlegg 1: Rundskriv 3-2019

Vedlegg 2: Søknad om skoleskyss

***1. Elevenes rett til gratis skyss***

*Skoleskyss gis bare for de 190 dagene i skoleåret, og bare mellom bosted og opplæringssted. Skyssrettigheten omfatter Aktivitetsskolen (AKS) de dagene eleven også har opplæring på skolen. I skolens ferier må elevene/foresatte selv sørge for skyss. Elevenes skyssrettigheter gjelder ikke til/fra lege, fysikalsk behandling eller andre behandlingstilbud.*

***Elever med funksjonshemming eller midlertidig skade/sykdom***

*Elever som har behov for skyss til skolen på grunn av funksjonshemming eller midlertidig skade/sykdom, har rett til dette uavhengig av gangavstand, jf. opplæringslova § 7-3. Skyssrettigheten til denne elevgruppen gjelder også til Aktivitetsskolen (AKS) de dagene eleven også har opplæring på skolen. I skolens ferier skal et eventuelt skyssansvar ivaretas av elevens bydel/NAV (TT-ordningen). Det samme gjelder anskaffelse av ledsager for elever med krav om dette i sitt TT-vedtak.*

*Kopi av dokumentasjon fra sakkyndig (lege, behandler, PPT e.l.) som viser behovet for skyss, oppbevares på skolen.*

***Reisefølge/ledsager og tilsyn***

*Elever som har behov for ledsager i skoleskyssen, har rett til dette, jf. opplæringslova § 7-4. Ledsager skal benyttes dersom det ut fra hensyn til sikkerheten til eleven selv, medelever, sjåfør eller materiell, er nødvendig å følge eleven i transporten. Skolen er ansvarlig for å foreta slike vurderinger. Dokumentasjon på behovet oppbevares på skolen.*

*Dersom ledsager er nødvendig, skal skolen stille med denne. Ledsager skal være en myndig person over 18 år. Ledsager kjører gratis sammen med eleven, mens transporten av ledsager alene til og fra skolen, belastes etter egen sats.*

*Elevene har også rett til tilsyn når det blir ventetid på skolen før/etter undervisningen som følge av skoleskyssen. I særlige tilfeller kan tilsynsplikten også omfatte tilsyn ved bytte av skyssmiddel til eller fra skolen, men dette er ikke vanlig i Oslo.*

***2. Rutiner for transport og dekning av utgifter***

*Hovedregelen i Oslo er at alle elever som innvilges skyss etter opplæringslova § 7-1, får tildelt reisekort med ruter. Skolen vurderer hvilke typer reisekort som skal kjøpes inn, ut i fra rimeligste alternativ for kommunen, og deler disse ut til elevene (se https://ruter.no/kjopbillett/storkunde/).*

***Drosjeskyss***

*Elever med funksjonshemming eller midlertidig skade/sykdom, kan innvilges skyss med drosje, jf. opplæringslova § 7-3. Det samme gjelder elever med "særleg farleg eller vanskeleg*

*skoleveg", men da forutsatt at det ikke finnes et passende kollektivtilbud. Skolen må vurdere dette i hver enkelt tilfelle. Drosjeskyss skal kun bestilles fra Oslo taxibuss AS (se Utdanningsetatens intranett, Tavla), og gjelder bare innenfor Oslo kommunes grenser. Dersom det er behov for transport utenfor kommunen, for eksempel dersom eleven bor i avlastningshjem eller elevens andre bosted ligger i annen kommune, må skolen be om vedtak fra Utdanningsadministrasjonen.*

***Klage på gjennomføring av drosjeskyss***

*Dersom foresatte ønsker å klage på gjennomføring av drosjeskyss, skal klagen rettes til skolen. Skolen skal deretter ta dette opp med Oslo taxibuss, og Oslo taxibuss skal ved behov bidra til å arrangere møter mellom skoler og sjåfører. Dette kan for eksempel være møter hvor skolen/foresatte gir informasjon om elevenes spesielle behov, eller annen informasjon som er nødvendig for at sjåførene skal kunne utføre transporten tilfredsstillende.*

*Dersom kontakten mellom skolen og Oslo taxibuss/sjåfør ikke leder fram til en tilfredsstillende løsning, kan skolen drøfte saken med ansvarlige i Utdanningsadministrasjonen.*

*Utdanningsadministrasjonen og Oslo taxibuss har jevnlige møter der ev. vanskelige saker avklares.*

***Foresatte som selv sørger for skoleskyss - kilometergodtgjørelse***

*Foresatte til elever med rett til gratis skoleskyss kan også selv organisere skoletransporten. De kan da kreve en kilometergodtgjørelse etter "Statens sats for kjøregodtgjørelse, jf. Statens reiseregulativ. Skolen skal ikke refunderer foresattes kostnader som overstiger det det ville ha kostet kommunen å sørge for skyssen (reisekort eller i noen tilfeller drosjeskyss).*

*Foresatte må fremlegge et refusjonskrav til skolen en eller to ganger i året, med nødvendig dokumentasjon på eventuelle tilleggsutgifter (bompenger), før skolen kan utbetale kravet.*

*Kravet dokumenteres ved å benytte eget skjema.*

***3. Behandling av klage på vedtak om skoleskyss***

*Vedtak om skoleskyss er et enkeltvedtak som foresatte kan klage på, jf. forvaltningsloven §§*

*Klagefrist er tre uker, jf. forvaltningsloven § 29, og endelig klageinstans er Fylkesmannen i Oslo og Akershus, jf. opplæringslova § 15-2.*

*Dersom foresatte velger å klage på skolens vedtak om skoleskyss, må skolen se på foresattes innsigelser til vedtaket og gi saken en ny vurdering. Dersom skolen opprettholder sitt vedtak, og saken sendes til Utdanningsadministrasjonen for videre behandling, skal saken bestå av følgende dokumenter:*

*1. Skolens oversendelsesbrev, men en kortfattet framstilling av saken, se standardtekst*

*2. Foresattes søknad*

*3. Skolens begrunnede vedtak*

*4. Foresattes klage*

*Skolen/foresatte skal ikke selv sende saken til fylkesmannen.*